Forma patvirtinta

Klaipėdos miesto savivaldybės administracijos direktoriaus 2009 m. birželio 30 d.

įsakymu Nr. AD1-1133

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO DĖL NETVARKOMO ARBA APLEISTO, ARBA NENAUDOJAMO, ARBA NAUDOJAMO NE PAGAL PASKIRTĮ NEKILNOJAMOJO TURTO SĄRAŠO PATVIRTINIMO PROJEKTO**

**1. Sprendimo projekto esmė, tikslai ir uždaviniai.**

Teikiamu sprendimo projektu siekiama LR nekilnojamojo turto mokesčio įstatymo nuostatų įgyvendinimo.

Patvirtintas nekilnojamojo turto, kurie netvarkomi arba apleisti, arba nenaudojami, arba naudojami ne pagal paskirtį sąrašas, teikiamas valstybinei mokesčių inspekcijai, kad ji galėtų administruoti nekilnojamojo turto mokestį už 2018 metus. Mokestis įskaitomas į savivaldybės, kurios teritorijoje yra nekilnojamasis turtas, biudžetą.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės taryba 2017 m. balandžio 27 d. sprendimu Nr. T2–87 „Dėl 2018 metų mokestinio laikotarpio nekilnojamojo turto mokesčio tarifų nustatymo“ nusprendė, kad 2018 metais būtų taikomi 0,8 ir 0,5 procento dydžio nekilnojamojo turto mokesčio tarifai išskyrus netvarkomam arba apleistam, arba nenaudojamam, arba naudojamam ne pagal paskirtį nekilnojamam turtui, kuriam taikomas 3 procentų dydžio tarifas. Taip pat taryba 2013 m. gegužės 30 d. sprendimu Nr. T2-126 patvirtinto Netvarkomo arba apleisto, arba nenaudojamo, arba naudojamo ne pagal paskirtį nekilnojamojo turto nustatymo tvarkos aprašą, kurio 8 punktu nustatė, kad Statybos leidimų ir statinių priežiūros skyrius, vadovaudamasis vizualinių apžiūrų ir (arba) patikrinimo vietoje metu gautais duomenimis, sudaro Sąrašą ir iki kiekvienų metų III ketvirčio pabaigos teikia jį tvirtinti Savivaldybės tarybai.

Nuo 2018-01-01 įsigaliojusiame Lietuvos Respublikos Nekilnojamojo turto mokesčio įstatymo 2 straipsnyje apibrėžta apleisto ar neprižiūrimo nekilnojamojo turto sąvoka. Šiame straipsnyje taip pat nurodoma, kad „kriterijus, kuriais remiantis nekilnojamasis turtas yra įtraukiamas į apleisto ar neprižiūrimo nekilnojamojo turto sąrašą, nustato Lietuvos Respublikos Vyriausybė ar jos įgaliota institucija“. Poįstatyminio akto, kuriame būtų apibrėžti apleisto ir neprižiūrimo nekilnojamojo turto kriterijai, nėra priimtas. Klaipėdos miesto savivaldybės administracija raštu kreipėsi į Lietuvos Respublikos vyriausybę dėl apleisto ar neprižiūrimo nekilnojamojo turto kriterijų nustatymo arba išaiškinimo kaip taikyti Lietuvos Respublikos Nekilnojamojo turto mokesčio įstatymo pasikeitusias nuostatas sudarant „Netvarkomo arba apleisto, arba nenaudojamo, arba naudojamo ne pagal paskirtį nekilnojamojo turto“ sąrašus.

Klaipėdos miesto savivaldybės administracija 2018-03-16 gavo Lietuvos Respublikos Finansų ministerijos raštą Nr. ((14.5-01)-5K-1802128-5K-1803426-6K-1801626 bei 2018-04-23 Lietuvos Respublikos Aplinkos ministerijos raštą Nr. (14-5)-D8-2256 dėl apleisto ir neprižiūrimo statinio kriterijų nustatymo. Įvertinus Lietuvos Respublikos Finansų ir Aplinkos ministerijų išaiškinimus, dalis statinių į 2018 metų Sąrašą lyginant su 2017 metais, nėra įrašyti.

**3. Kokių rezultatų laukiama.**

Geresnės pastatų techninės priežiūros organizavimo ir savivaldybės biudžeto papildymo.

**4. Sprendimo projekto rengimo metu gauti specialistų vertinimai.**

Sprendimo projekto derinimo metu pastabų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

**6. Lėšų poreikis sprendimo įgyvendinimui.**

Sprendimo įgyvendinimas papildomų lėšų nereikalauja.

**7. Galimos teigiamos ar neigiamos sprendimo priėmimo pasekmės.**

Sąraše esančius nekilnojamojo turto savininkus ir naudotojus maksimalūs atitinkamais Tarybos priimtais sprendimais nustatyti mokesčių tarifai turėtų skatinti tinkamai tvarkyti turimą turtą.

PRIDEDAMA:

1. Lietuvos Respublikos Nekilnojamojo turto mokesčio įstatymo išrašas, 4 lapai;
2. 2017 m. balandžio 27 d. sprendimas Nr. T2–87 „Dėl 2018 metų mokestinio laikotarpio nekilnojamojo turto mokesčio tarifų nustatymo“, 1 lapas;
3. 2013 m. gegužės 30 d. sprendimu Nr. T2-126 patvirtinto Netvarkomo arba apleisto, arba nenaudojamo, arba naudojamo ne pagal paskirtį nekilnojamojo turto nustatymo tvarkos aprašas, 2 lapai;
4. Netvarkomo arba apleisto, arba nenaudojamo, arba naudojamo ne pagal paskirtį nekilnojamojo turto sąrašo lyginamasis variantas su 2017 m. sąrašu (nuasmenintas), 5 lapai;
5. 2018-03-16 Lietuvos Respublikos Finansų ministerijos raštas Nr. ((14.5-01)-5K-1802128-5K-1803426-6K-1801626 „Dėl apleisto ar neprižiūrimo statinio kriterijų nustatymo“.
6. 2018-04-23 Lietuvos Respublikos Aplinkos ministerijos raštas Nr. (14-5)-D8-2256 „Dėl apleisto ar neprižiūrimo statinio kriterijų nustatymo“.

Statybos leidimų ir statinių priežiūros skyriaus vedėjas Gediminas Pocius